
Raport atelier dezvoltare personală – luna mai, 2026
Promovarea Egalității de Gen
în cadrul proiectului „Construind Viitorul cu Practica Elevilor: Proiect Educațional”


Activitățile din luna mai de la atelierele de dezvoltare personală i-au provocat pe elevii din grupul-țintă (elevii din grupa 6 de la Colegiul Vasile Lovinescu și elevii din grupele 2 și 3 de la Liceul Tehnic Vasile Cocea, Moldovița) să identifice acele situații din mediul școlar și profesional care îngrădesc sau elimină complet egalitatea de gen.
Activitățile au presupus vizionarea unor filme relevante (https://youtu.be/nrZ21nD9I-0, https://youtu.be/hklSpQl8hZo), urmate de  o sesiune de întrebări, răspunsuri și concluzii cu informații despre aspectele prezentate.
Elevii au concluzionat că:
Deși educația modernă tinde spre incluziune, stereotipurile de gen creează încă obstacole „invizibile” pentru elevi. 
Situația se complică pe piața muncii, unde limitările bazate pe gen devin mai subtile, dar generează un impact socioeconomic mult mai grav.
Punctul de plecare l-a reprezentat ideea că incluziunea din școală se lovește adesea de stereotipuri de gen care le limitează elevilor participarea la diverse activități. 
Ulterior, la locul de muncă, aceste bariere se transformă în obstacole mai puțin vizibile, dar cu urmări mult mai mari.

Elevii au identificat o serie de situații din mediul școlar în care se manifestă excluziunea bazată pe stereotipuri de gen:
· Distribuirea responsabilităților: băieții sunt încurajați spre roluri executive și de reprezentare, pe când fetele primesc sarcini administrative și de organizare a colectivului.
· Ora de sport: băieții monopolizează terenurile de sport (de exemplu, cel de fotbal), în timp ce fetele sunt redirecționate spre activități considerate mai puțin solicitante.
· Specializările turism și alimentație și industrie alimentară: aici stereotipul funcționează în sens invers, băieții nefiind încurajați să opteze pentru aceste domenii atât de către părinți, de grupurile de prieteni cât și de către cadrele didactice din școlile generale.

În mediul profesional
În urma evaluării dinamicii de pe piața muncii, elevii au identificat mai multe situații critice în care stereotipurile de gen generează inechități structurale și limitează ascensiunea profesională a femeilor:
· Pentru femei, au ajuns la concluzia că promovarea este condiționată strict de performanțele anterioare ale acestora: persoanele de sex feminin, trebuie să demonstreze în mod repetat că dețin abilitățile necesare noului rol, asumându-și adesea responsabilități superioare fără a fi remunerate corespunzător în faza de tranziție.
· Pentru bărbați: promovarea se bazează frecvent pe potențialul viitor. Acestora li se acordă mai mult credit pe baza proiectelor de succes, a încrederii intuitive în capacitățile lor, beneficiind de competențele anterioare.

În urma activităților desfășurate în luna mai, elevii au concluzionat că egalitatea de gen este un obiectiv complex, greu de atins în totalitate. 
În prezent, inegalitățile nu se mai manifestă prin interdicții explicite, ci prin stereotipuri ascunse care modelează discret alegerile, parcursul școlar și evoluția profesională a tinerilor.
· Ceea ce debutează în școală ca o simplă „repartizare a sarcinilor” (fetele către organizare, băieții către tehnică) se traduce, pe piața muncii, în discrepanțe salariale și un acces limitat la poziții de conducere.
· Limitarea oportunităților pe criterii de gen depășește sfera eticii, devenind o problemă majoră de eficiență economică, socială și organizațională. Prin urmare, schimbarea nu poate fi realizată doar la nivel individual, ci necesită o reformă colectivă profundă și la nivelul unui întreg parcurs.

